Tervetuloa Armon kalliolle!
Minun nimeni on Petri Välimäki.
Armon kalliolla me paneudumme nyt Apostolien tekoihin.
Erityisnäkökulmana on tässä tietty kokonaisvaltaisuus.
Miten valtavan kokonaisvaltainen ja monipuolinen -
Jumalan ilmoitus onkaan tässä kohdin!
Toisena erityisnäkökulmana tutkimme läpi Apostolien tekojen sitä, -
miten Jumala itse vahvistaa armonsa sanan.
Tähän kokonaisvaltaiseen ilmoitukseen liittyy se, -
että näemme, miten Jumala on antanut aivan valtavan lahjan.
Jeesus on ristillä omalla verellään sovittanut kaikki meidän syntimme.
Hän on avannut sillä tavalla meille oven täyteen armoon.
Vakaaseen ja turvalliseen armoon, jossa saamme elää ja palvella -
ja jossa Hän itse haluaa olla meidän kanssamme -
ja meidän hyvänä paimenenamme.
Olemme myös nähneet, miten Hän on ylösnoussut Herra -
ja opetuslasten silmien edessä kohotettu taivaaseen.
Hän on mennyt Jumalan kasvojen eteen ja on siellä -
sekä meidän Herranamme että meidän puolustajanamme -
ja ylimmäisenä paimenenamme.
Sen jälkeen olemme myös tutkineet sitä, -
miten Jumala vuodatti Pyhän Henkensä.
Tuli ensimmäinen kristillinen tai uuden liiton ajan helluntai -
eli itse asiassa uuden liiton Jumalan seurakunnan syntymäpäivä.
Sitten seuraavaksi Apostolien teot kertovat -
hyvin voimallista lähetyshistoriaa.
Se on voimallinen, vankka ja tarkka opetus -
ensimmäisistä kristillisen uskon päivistä ja ajoista.
Siitä, miten se eteni ja miten Jumala on voimallisesti toiminut.
Aivan viimekertaisissa ohjelmissa saimme nähdä, -
miten Jumala vahvisti noissa hetkissä Sanansa.
Esim. syntymästä asti rampa mies parani kaikkien nähden, -
kaikkien hämmästellessä.
Sitten sain täällä Armon kalliolla haastatella -
hyvää ystävää, Reino Malista ja kuulla, miten Jumala yhä parantaa.
Reino sai 7 pyörätuolivuoden jälkeen...
Hänen puolestaan oli rukoiltu parantumista.
Nyt hän on kävellyt noin 13 vuotta, -
hyvinkin reippaana ja hyväkuntoisena.
Lisäksi parantui hyvin vaikea epilepsia.
Voit katsoa tämän TV7:n arkistosta, sieltä Armon kalliolla.
Sieltä löydät tämänkin ohjelman ja voit nähdä, -
miten hän itse kertoo tästä hyvin voimallisesti.
Itse en näe mitään muuta mielekästä mahdollisuutta hänen kokemalleen -
kuin että Jumala on sama Jumala edelleen -
ja toimii ja parantaa jopa hyvin hämmästyttävillä tavoilla.
Pohjimmiltaan siinä on kyse siitä, -
että meillä on valtavan armollinen ja rakastava, hyvä Jumala.
Raamattu kertoo, että Hän välittää kärsivistä ja tahtoo auttaa.
Etenemme Apostolien teoissa seuraavaan kohtaan, -
joka kertoo - paitsi suuresta armosta -
niin myös hyvin vakavalla tavalla Jumalan pyhyydestä -
ja ehdottomasta totuudellisuudesta.
Katsomme ensin hieman tätä Jumalan armoa ja sitä, -
miten ihanasti Jumala hoiti -
ja opetti myös seurakunnan hoitamaan muita.
Täällä kuvataan näin: -
Nykyajan ihmisestä tämä voi tuntua -
aika hämmästyttävältäkin ajatukselta, että näin on toimittu.
Ihmiset tekivät siis näin täysin VAPAASTA sydämestään.
Alkukristilliselle seurakunnalle näyttää ylipäänsäkin olleen -
hyvin ominaista, hyvin erityistä ja tavallaan tunnuspiirteenä -
köyhistä ja heikoilla olevista ihmisistä välittäminen, -
heistä huolehtiminen ja heidän tukemisensa.
Kun ajatellaan tuota kulttuurista taustaa, missä kaikki tapahtui, -
niin se oli kyllä varsin poikkeuksellista.
Siitä kristinusko tunnistettiin ja tunnettiin, -
että tärkeitä ihmisiä eivät olleet vain ne, jotka menestyvät -
ja näyttävät ihmisten silmissä onnistuneilta ja rikkailta tms., -
vaan köyhistä ja heikoista välitettiin.
Tämä meni siis niin pitkälle, -
että ihmiset olivat valmiita muuttamaan arvojaan.
He olivat kokeneet Jumalan armon itseään kohtaan.
He olivat kokeneet sen, miten Jeesus välitti heistä, -
miten Jeesus oli valmis antamaan henkensä heidän puolestaan.
He olivat nähneet Jeesuksen esimerkin siitä, -
miten Jeesus oli rakastanut ja välittänyt kaikkein heikoimmistakin.
Hän oli nostanut heidät esiin ja antanut syntisille synnit anteeksi.
Hän oli myös kertonut, että tämä on se tuntomerkki, -
mistä teidät tunnetaan: että te toisianne rakastatte.
Vain yksi ainoa käsky yksikössä: "Tämä on minun käskyni, -
että te toisianne rakastatte."
Nyt he todella elivät todeksi konkreettisesti sitä tuntomerkkiä.
Raha ja omaisuus ei ehkä enää ollutkaan niin kovin tärkeä arvo.
Tilalle oli tullut tärkeämpiä arvoja.
Nyt he halusivat elää niitä todella hyvin käytännöllisesti todeksi.
Kerrotaan erikseen ihmisistä, miten he toteuttivat sitä.
Esim. Barnabas, jonka nimikin tarkoittaa rohkaisijaa, -
ja jonka näemme monin paikoin Raamatussa rohkaisemassa ihmisiä.
Hän asettui heidän vierelleen oikein tukemaan heitä.
Barnabaksen sydän myös sai hänet antamaan kaiken omansa -
ja tuomaan apostolien huomaan varansa.
Näin hän mahdollisti sen, -
että heikoista ja vaikeissa tilanteissa olevista voitiin huolehtia.
On monin paikoin aika hämmästyttävää, -
kun tutkii Apostolien tekoja ihan rivi riviltä ja tarkasti, -
mitä siellä todella opetetaan.
Yksi tällainen suuri puoli on tämä.
Kun Jumala on oikein läsnä jossakin, kuten Apostolien teoissa -
koko ajan hyvin voimallisesti, niin siihen liittyy toinenkin puoli -
eli Hänen Jumalan pyhyytensä.
Oli paljon pyyteetöntä, rakkaudellista välittämistä, -
ja hyvin pitkälle menevää armollisuutta.
Silti oli myös nähtävästi ihmisiä, -
joilla ei ollut kysymys siitä, -
vaan enemmänkin ulkokohtaisuudesta.
Siihen liittyi myös vilpillisyyttä.
Muistamme, että Jeesus palvelussaan hyvin usein -
fariseuksia ja kirjanoppineita moitti tästä ulkokohtaisuudesta, -
ulkokohtaisesta uskonnollisuudesta.
Ilmeisesti nyt oli vaara, että Jumalan seurakuntaankin tulisi tätä.
Apostolien tekojen 5. luvussa kerrotaan pariskunnasta, -
Ananias ja hänen vaimonsa Safiira, jotka hekin myivät maatilansa -
ja toivat apostolien eteen näitä varoja, -
mutta kätkivät osan, kuten täällä lukee: -
"...ja mies kätki vaimonsa tieten osan hinnasta..."
On tärkeä huomata tässä se, -
että heidän ei siis olisi ollut pakko tuoda mitään.
Ei heiltä kukaan sitä vaatinut.
He olisivat hyvin voineet pitää omansa. Jättää myymättä -
tai myydessään pitää itsellään sen rahan.
Ei siinä olisi ollut mitään väärää, kuten Raamattu selkeästi kertoo.
Samalla tavalla myös Safiira oli mukana tässä petoksessa.
Täytyy myöntää, että tuntuu tosi järkyttävältä, -
että Ananias ja Safiira menehtyivät siihen.
Siitä tuli valtavan suuri varoitus Jumalan seurakunnalle.
Varoitus siitä, kuinka tärkeää on myöskin se, -
että kun olemme elävän Jumalan seurakunnassa ja palvelemme Häntä,
niin muistamme myös, että Hän on myös pyhä Jumala.
Meidän tulee pyrkiä rehellisyyteen niin täysillä kuin pystymme.
Silloin, kun emme pysty ja huomaamme sen, -
niin tunnustaa syntimme ja oikein rukoilla: -
"Jumala, missä olemme menneet harhaan, olemme menneet pieleen -
tai langenneet epärehellisyyteen, armahda meitä ja auta meitä siihen, -
mikä on oikeasti Sinulta. Mikä on oikeasti aitoa ja totta."
Sellaisella sydämellä Jumalan edessä oleminen on -
yksi osa kristillisyyttä - ja hyvin vakava osa.
Ellei Jumalan Sana myös näyttäisi näitä varoittavia kohtia selkeästi, -
niin siinä olisi aika iso vaara, -
mitä kaikkea historiassa sen jälkeen olisikaan tapahtunut.
Niinpä Jumala näyttää myös nämä varottavat kohdat, -
jotta me osaisimme ottaa ne huomioon -
ja pyrkiä aidosti rehellisyyteen.
Tämä järkytti myös silloista seurakuntaa, -
kuten meitäkin voivat tällaiset vahvat kuvaukset järkyttää: -
Evankeliumin vahva todistus oli, -
että Jeesus oli täynnä armoa ja totuutta.
Nyt tässä ovat nämä molemmat puolet.
Hänessä meillä on täysi armo ja syntien anteeksisaaminen.
Jeesuksen verellä ihan kaikki meidän syntimme on sovitettu.
Se sisältää todella kaiken. Jeesus sanoi ristillä: "Se on täytetty."
Se tarkoittaa: aivan kaikki.
Siis meidän epärehellisyytemmekin.
Kuka ikinä syntinsä tunnustaa ja turvautuu Jeesukseen Kristukseen, -
niin hän saa kaikki syntinsä anteeksi ja myös tämän, -
että me saamme lähteä terveelle tielle.
Saamme tehdä parannusta. Myös siinä voimme turvata Jeesukseen.
Raamattu sanoo sen näin (1. Joh. 1:9): -
Näimme tuossa aikaisemmin vakavan varoituksen epärehellisyydestä -
ja ulkokohtaisuudesta. Nyt meidän on hyvä nähdä -
tämä valtava Jumalan Sanan lupaus sydämelle, -
joka tahtoo olla rehellinen Jumalan edessä.
Sinullekin, joka ehkä mietit omaa elämääsi ja omaa rehellisyyttäsi.
Uskon, että jokainen, joka edes vähänkään pyrkii rehellisyyteen, -
joutuu huomaamaan myös, että epärehellisyyttä meissä on paljon.
Usein emme edes huomaa sitä ja huijaamme itseämmekin.
Silti kaikessa tässä saamme käydä nyt armoistuimelle, -
käydä Jumalan rakastavien kasvojen eteen.
Minulla on valtavan ihana Jeesuksen antama lupa, kun Hän sanoo: -
"Ottakaa Pyhä Henki. Joiden synnit te anteeksi annatte, -
niille ne ovat anteeksiannetut."
Jeesuksen Sanan perusteella saan sinullekin julistaa synninpäästön -
ja ihan jokaiselle. Sinä, joka sydämessäsi haluat -
mahdollisen epärehellisyytesi, ne kohdat, missä siltä tuntuu, -
oman vajavaisuutesi näilläkin alueilla, tuoda Jumalan eteen -
ja pyytää Jeesusta antamaan anteeksi ja puhdistamaan.
Sanan mukaan minulla on ihana lupa julistaa sinulle -
synninpäästön ja täyden vapauden. Ystävä rakas, yhdy siis tähän.
Rukoillaan yhdessä tässä asiassa -
Jumalan suurta armoa sinulle ja minulle ja meille kaikille näin: -
Kiitos, rakas taivaallinen Isä, että saamme tämän ystävän kanssa, -
joka tahtoo tähän rukoukseen yhtyä, yhdessä tuoda sinulle itsemme.
Herra, Sinä näet kaikki syntimme ja me tunnustamme, -
että olemme syntisiä ja myös monin tavoin epärehellisiä.
Herra, tahdomme tehdä parannusta.
Jeesuksen veren tähden pyydämme, että anna kaikki syntimme anteeksi.
Myös tämän ystävän puolesta, joka nyt kanssamme rukoilee.
Anna kaikki synnit anteeksi.
Minä oikein julistan sinulle, ystävä, joka rukoilet tätä: -
Jeesuksen nimessä ja veressä kaikki sinun syntisi on annettu anteeksi.
Kaikki tämän alueen ja myös kaikki muut synnit.
Herramme Jeesuksen Kristuksen armo, Isän, Jumalan, rakkaus -
ja Pyhän Hengen siunaava osallisuus olkoon sinun kanssasi -
nyt, aina ja iankaikkisesti. Aamen.
On iso ja arvokas asia, että meille on annettu tehtäväksi -
välittää Jumalan armon sanomaa.
Meidät kaikki on kutsuttu osallistumaan tähän palveluun.
Yksi mahdollinen osallistumistapa on, -
että tuet tämän ohjelman lähettämistä.
Sen voit tehdä esimerkiksi soittamalla -
numeroon 0600 10177, -
jolloin tuet Armon kalliolla -ohjelmien lähettämistä 12 eurolla.
Voit myös laittaa tukesi ruudulla näkyvälle pankkitilille.
Laita mukaan myös viite, niin tuki tulee oikeaan tarkoitukseen.
Kiitos osallistumisestasi!
Tekstitys: Tuula-Riitta Virrankare